Diari Oficial de la Generalitat Valenciana


Sumari del DOGV 9626, del 27-06-2023 (2023/7258)

RESOLUCIÓ de 19 de juny de 2023, de la Conselleria de Sanitat Universal i Salut Pública, per la qual es concedeixen les subvencions destinades a finançar accions i programes d'actuació per a l'atenció i cura de les persones afectades de Parkinson i de les seues famílies, a la Comunitat Valenciana, per a l'exercici 2023, i se'ls dona publicitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9626

Data del DOGV
:   27-06-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/7258


Data del document
:   19-06-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 19 de juny de 2023, de la Conselleria de Sanitat Universal i Salut Pública, per la qual es concedeixen les subvencions destinades a finançar accions i programes d'actuació per a l'atenció i cura de les persones afectades de Parkinson i de les seues famílies, a la Comunitat Valenciana, per a l'exercici 2023, i se'ls dona publicitat.  
  
 [2023/7258]  
Per Resolució de 24 de febrer de 2023, de la Conselleria de Sanitat Universal i Salut Pública, es van convocar subvencions destinades a finançar accions i programes d'actuació per a l'atenció i cura de les persones afectades de Parkinson i de les seues famílies, a la Comunitat Valenciana, per a l'exercici 2023 (DOGV 9550/09.03.2023).  
La comissió de valoració, constituïda el 19 d'abril de 2023, d'acord amb el que s'estableix en l'article 11, de l'Ordre 3/2018, de 25 de maig, de la Conselleria de Sanitat Universal i Salut Pública, amb data 31 de maig de 2023, publica la relació definitiva d'admesos i exclosos i la relació provisional de les quantitats adjudicades, d'acord amb els criteris de valoració establits en l'article 6 de l'ordre abans esmentada.  
Havent transcorregut el termini de 10 dies naturals concedit amb la publicació de la proposta de resolució provisional, reunida la comissió el 12 de juny de 2023 en la que s'acorda elevar a definitiva la llista d'adjudicacions i exclosos després de les al·legacions i en virtut de la competència atribuïda en el resolc deu de la Resolució de 24 de febrer de 2023, resolc:  
  
Primer  
Concedir una subvenció a les entitats admeses, esmentades en l'annex I, i per les quantitats que en l'annex es determina. Les ajudes seran finançades a càrrec dels pressupostos de la Generalitat per a 2023, secció 10, servei 02.91, programa pressupostari 412.22, Assistència sanitària, capítol IV, línia de subvenció S4545000 per import total de 180.000,00 €.  
  
Segon  
Excloure les entitats esmentades en l'annex II, i pels motius indicats en aquest, de la subvenció sol·licitada.  
  
Tercer  
S'hauran de complir les obligacions de publicitat derivades del que es disposa en els articles 4 i 5 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana; en el capítol 2 de la Llei 19/2013, de 9 de desembre, de transparència, accés a la informació pública i bon govern, i en l'article 18 de la Llei 38/2003, de 17 de novembre, general de subvencions.  
Aquesta informació podrà publicar-se en el portal web de l'entitat o bé a través de la plataforma TEP - Transparència Entitats Privades, de GVA Oberta: (https://gvaoberta.gva.es/tep).  
  
Quart  
La justificació i pagament de les subvencions concedides es realitzarà en els termes establits en l'article 11 de la mencionada resolució de convocatòria de 24 de febrer de 2023.  
  
Contra la present resolució, que posa fi a la via administrativa, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar recurs de reposició davant el mateix òrgan que l'ha dictada, en el termini d'un mes, a comptar de l'endemà de la publicació, o directament recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l'endemà de la publicació, de conformitat amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 19 de juny de 2023.- El conseller de Sanitat Universal i Salut Pública: Miguel Mínguez Pérez.